Shkolla "Xheladin Deda" në Pejë

Shkolla "Xheladin Deda" në Pejë e njohjur edhe me emrat Qendra Burimore për Mësim dhe Këshillim "Dr. Xheladin Deda" dhe Shkolla speciale për të verbër dhe me shikim të dobësuar është një institucion arsimor që ndodhet në Pejë. Ky është institucioni i vetëm në Kosovë që ofron shkollim për nxënësit me nevoja të veçanta. Kjo shkollë daton që nga viti 1982 dhe pavarësisht pengesave me të cilat ajo është përballur gjatë viteve, ajo ka pranuar nxënës dhe studentë deri më sot. 

 Procesi mësimor 
Kjo shkollë ka rreth 3,000 m2 duke përfshirë konviktin që strehon 37 nxënës të komunave tjera. Kjo shkollë ka gjithsej 50 studentë të të gjitha niveleve, duke filluar nga niveli parashkollor, shkolla fillore dhe nivelet e mesme. Nxënësit e shkollës së mesme aktualisht marrin pjesë në dy kurse profesionale, drejtime që lidhen me administrimin dhe teknologjinë e informacionit.

 Shtypshkronja Braille 
Departamenti për botimin e librave në Brail, është një shtypshkronjë, e cila mbulon nevojat e nxënësve me shikim të dobët për tekstet shkollore. Shtypshkronja ka një kapacitet prej 600 faqe në orë. Kjo shtypshkronjë ishte përdorur për shtypjen e më shumë se 50 teksteve shkollore dhe romaneve për nxënësit e këtij institucioni. Gjithashtu, ajo ka botuar Kushtetutën e Kosovës, ligjin për edukim në nivel të ulët dhe të mesëm dhe materiale të tjera.

 Shërbimet 
Nxënësit dhe studentët ndjekin këtë shkollë nga niveli parashkollorë deri në shkollë të mesme. Mirëqenia e Qendrës për të verbërit në Pejë ofron shërbime për shkollat e zakonshme në të cilat ndjekin mësimet nxënësit me nevoja të vecanta.

Këto shërbime janë:
 Libra
 Trajnime për mësuesit dhe prindërit
 Tavolina lëvizëse
 Syze zmadhuese
 Kaseta dhe Libra CD.

Kabinetet
Kjo shkollë është gjithashtu e pajisur me kabinete të llojeve të ndryshme:
 Biologji
 Kimi
 Histori
 Art
 Gjeografi
 Kabineti i informatikës
 Shtypshkronja Braille.

 Shih edhe 
 Alfabeti Braj
 Arsimi në Pejë
 Tiflopedagogjia

 Referime 

Kategoria:Shkolla speciale në Kosovë
Kategoria:Shkolla në Pejë
Kategoria:Shkolla për të verbërit
Kategoria:Shkolla të emërtuara sipas Xheladin Dedës